Steinar Saghaug (ordfører)

Steinar Saghaug (født 28. mai 1952) er en norsk politiker (H) som fra 2017 til 2018 var ordfører i Leksvik,  fra 2018 til 2019 ordfører i Indre Fosen kommune og fra 2019 til 2021 varaordfører i Indre Fosen kommune.

Saghaug har vært medlem av Leksvik kommunestyre og varamedlem av formannskapet i flere perioder siden 1980-årene. I oktober 2015 ble han ordfører i kommunen, valgt i et samarbeid mellom Høyre, Senterpartiet, Fremskrittspartiet og SV. Ved sammenslutningen av Leksvik og Rissa kommuner til Indre Fosen kommune i 2018, ble Saghaug valgt til ordfører i den nye kommunen. Etter valget i 2019 ble han varaordfører.

Fra 1989 til han ble ordfører, var Saghaug økonomisjef og senere daglig leder i Lyng Gruppen AS. Før dette var han bedriftskonsulent i Spareskillingsbanken i nærmere to år, økonomisjef i Elsafe International AS i to år samt økonomisekretær og konstituert rådmann i Leksvik kommune.

Saghaug er gift, har barn, og bor i Vanvikan.

 Referanser 

Kategori:Ordførere i Leksvik
Kategori:Ordførere i Indre Fosen
Kategori:Høyre-ordførere i Trøndelag
Kategori:Personer fra tidligere Leksvik kommune
Kategori:Personer fra Indre Fosen kommune